Нобэрэ пщэдейрэ
Дыгъэгъазэм и 10, гъубж
ЦIыхум и хуитыныгъэхэм я дунейпсо махуэщ. 1948 гъэм Лъэпкъ Зэкъуэтхэм я Зэгухьэныгъэм цIыхум и хуитыныгъэхэр щыубзыхуа, псоми я зэхуэдэ Декларацэр къищтащ. 1950 гъэм ООН-м и Ассамблее Нэхъыщхьэм и зэхуэсым унафэ къыщащтащ илъэс къэс дыгъэгъазэм и 10-м а махуэр гъэлъэпIэным теухуауэ.
Нобель и махуэщ(Нобель и саугъэтхэр щат махуэщ). А саугъэтыр япэу щатар 1901 гъэрщ.
Футболым и дунейпсо махуэщ
Псэущхьэхэм я хуитыныгъэхэм къыщхьэщыжыным и дунейпсо махуэщ
Урысей МВД-м связымкIэ и къулыкъур къыщызэрагъэпэща (1949 гъэм) махуэщ
Таиландым и Конституцэм и махуэщ
1768 гъэм Георг Ещанэм и унафэкIэ Инджылызым къыщызэрагъэпэщащ Пащтыхьыгъуэм художествэхэмкIэ и академиер.
1930 гъэм Ханты-Мансийскэ, Эвенкийскэ автономнэ округхэр СССР-м хыхьэу къызэрагъэпэщащ.
1987 гъэм усакIуэ, тхакIуэ Бродский Иосиф Нобель и саугъэтыр литературэмкIэ къыхуагъэфэщащ.
Урыс усакIуэ, «Современник», «Отечественные записки» журналхэм я редактору щыта Некрасов Николай къызэралъхурэ илъэси 198-рэ ирокъу.
Совет циркым щыджэгуа клоун цIэрыIуэ, СССР-м и цIыхубэ артист, Социалист Лэжьыгъэм и ЛIыхъужь Румянцев Михаил (Карандаш) къызэралъхурэ илъэси 118-рэ ирокъу.
Хоккеистуи футболистуи щыта, СССР-м спортымкIэ щIыхь зиIэ и мастер, СССР-м щIыхь зиIэ и тренер Тарасов Анатолий къызэралъхурэ илъэси 101-рэ ирокъу.
Филологие щIэныгъэхэм я доктор, АР-м щIэныгъэмкIэ щIыхь зиIэ и лэжьакIуэ Гъыш Нухь и ныбжьыр илъэс 84-рэ ирокъу.
Физико-математикэ щIэныгъэхэм я доктор, КъБКъУ-м и профессор, ЩIДАА-м и академик Щхьэныкъуэ-Лафыщ Мухьэмэд и ныбжьыр илъэс 83-рэ ирокъу.
Дирижёр цIэрыIуэ, СССР-м и цIыхубэ артист, СССР-м и Къэрал саугъэтым тIэунейрэ и лауреат Темыркъан Юрий и ныбжьыр илъэс 81-рэ ирокъу.
Медицинэ щIэныгъэхэм я доктор, КъБКъУ-м и профессор Былымгъуэт Бо-рис къызэралъхурэ илъэс 81-рэ ирокъу.
Уэрэдус, КъБР-м гъуазджэхэмкIэ щIыхь зиIэ и лэжьакIуэ Согуэ Данил и ныбжьыр илъэс 80 ирокъу.
Самбо бэнэкIэмкIэ дунейм пщыкIузрэ и чемпион хъуа Хьэсанэ Мурат и ныбжьыр илъэс 49-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 4 — 7, жэщым щIыIэр градуси 3 — 2 щыхъунущ.
Дыгъэгъазэм и 11, бэрэжьей
Бгыхэм я дунейпсо махуэщ
Танго къэфэкIэм и дунейпсо махуэщ
1802 гъэм император Александр Езанэм унафэ къыдигъэкIащ зэпымыууэ лэжьэну мафIэсгъэункIыфI IуэхущIапIэ Санкт-Петербург къыщызэгъэпэщыным теухуауэ. Абы лэжьэн щIидзащ 1803 гъэм и гъатхэм.
1815 гъэм Берже и заводу Петербург дэтым япэ урыс кхъухьыр щащIащ.
1946 гъэм ООН-м Сабийхэм защIэгъэкъуэнымкIэ фонд (ЮНИСЕФ) къызэригъэпэщащ.
1956 гъэм Мэлбахъуэ Тимборэ КПСС-м и обкомым и япэ секретару хахащ.
2008 гъэм, Солженицын Александр къызэралъхурэ илъэс 90 щрикъум ирихьэлIэу, къызэIуахащ абы и гъащIэм и къекIуэкIыкIам, и творчествэм, урысей, дунейпсо тхыдэм щиIыгъ увыпIэм теухуа сайт. Ар зи жэрдэмыр тхакIуэм и щхьэгъусэ Солженицынэ Натальет.
Нэмыцэ бактериолог цIэрыIуэ, Нобель и саугъэтыр зрата Кох Роберт къызэралъхурэ илъэси 176-рэ ирокъу.
Урыс тхакIуэ, Нобель и саугъэтым и лауреат Солженицын Александр къызэралъхурэ илъэси 101-рэ ирокъу.
Тхыдэ щIэныгъэхэм я доктор, КъБКъУ-м и профессор Щхьэгуэш ШотIэ къызэралъхурэ илъэс 97-рэ ирокъу.
КъБР-м и цIыхубэ сурэтыщI Абей Виктор къызэралъхурэ илъэс 84-рэ ирокъу.
Актёр, УФ-м и цIыхубэ артист Щербаков Борис и ныбжьыр илъэс 70 ирокъу.
Совет музыкант, уэрэджыIакIуэ, «Машина времени» гуп цIэрыIуэр къызэзыгъэпэща, УФ-м и цIыхубэ артист Макаревич Андрей и ныбжьыр илъэс 66-рэ ирокъу.
КъБР-м мэкъумэш хозяйствэмкIэ щIыхь зиIэ и лэжьакIуэ Сэкрэк Владимир и ныбжьыр илъэс 63-рэ ирокъу.
«Кабардинка» ансамблым и къэфакIуэ пажэу щыта, КъБР-м и цIыхубэ артисткэ Егъэн (Багъэтыр) Мадинэ къыщалъхуа махуэщ.
Осетие Ищхъэрэ — Аланием щыщ бэнакIуэ цIэрыIуэ, дунейм тхуэнейрэ и чемпион, 2004 гъэм Афины (Алыдж) щекIуэкIа Олимп Джэгухэм дыщэ медаль къыщызыхьа, УФ-м спортымкIэ щIыхь зиIэ и мастер Гацалов Хьэжмурат и ныбжьыр илъэс 50 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 3 — 6, жэщым щIыIэр градуси 3 — 2 щыхъунущ.
